cyanic-selkie/wikianc huggingface dataset:
צ'רנוביל: אזור ההרחקה
הפקה
הסדרה נכללה ברשימת "10 סדרות הטלוויזיה הרוסיות הטובות ביותר של 2014" על פי המגזין "Afisha". הסדרה הייתה מועמדת לפרס התאחדות מפיקי הקולנוע והטלוויזיה ולפרס TEFI.
בעונה השנייה של הסדרה שולב שיר של מקסים דונייבסקי בביצוע של Zivert.
Business Is Business
Business Is Business הוא אלבום האולפן השלישי של הראפר האמריקאי יאנג ת'אג. האלבום יצא לאור ב-23 ביוני 2023, באמצעות חברות התקליטים YSL רקורדס ובהפצת 300 אנטרטיינמנט ואטלנטיק רקורדס. הוא מכיל הופעות אורח של דרייק, פיוצ'ר, 21 סבאג', טראוויס סקוט, יאק גוטי, ליל עוזי ורט, BSlime, ליל גוטיט ונייט רוס. גרסתו של המפיק המוזיקלי האמריקאי והמפיק בפועל של האלבום מטרו בומין לאלבום יצאה כארבעה ימים לאחר מכן, ב-27 ביוני, והיא מכילה את רשימת הרצועות המקורית של האלבום, לצד רצועות בונוס. גרסה זו מכילה הופעות אורח של ג'וס וורלד המנוח וניקי מינאז'. האלבום הופק על ידי מטרו עצמו, דייוויד x אלי, קיד מאסטרפיס, זינוביטס, אוויאטור קיז, ויזי, דז רייט, די ריץ', לונדון און דה טראק, ד"ר לוק, FnZ, BoogzDaBeast, אלן ריטר, דרה מון, פילת'י, ג'ונה אברהם, סאות'סייד, בובי ראפס, פיטר לי ג'ונסון, באק ו-DY. זה אלבומו הראשון של יאנג ת'אג מאז שנעצר באשמת RICO במאי 2022, והוציא את אלבום זה כאשר הוא עדיין בבית הסוהר.
איגוד רופאי המשפחה בישראל
איגוד רופאי המשפחה הישראלי הוא איגוד מקצועי ומדעי המאגד רופאים העובדים כרופאי משפחה בישראל במסגרת ההסתדרות הרפואית בישראל. האיגוד הוקם בשנת 1977 ומונה בשנת 2013 כ-2500 רופאים.
פעילות האיגוד
במסגרת האיגוד פועלים חוגים שונים, ביניהם החוג לבאלינט, החוג למורים ברפואת המשפחה – חימ"ר, החוג לרפואת ספר, החוג למחקר ברפואת משפחה – רמב"ם, החוג לקידום בריאות האישה במשפחה ובחברה, החוג לרפואת אורחות חיים, החוג לטיפול בכאב ברפואת המשפחה.
האיגוד שותף במסגרות בינלאומיות של רופאי משפחה: WONCA (איגוד רופאי המשפחה העולמי), WONCA EUROPE (איגוד רופאי המשפחה האירופי), EQUIP (האיגוד האירופי לאיכות ברפואת המשפחה), EURACT (החברה האירופית למורים ברפואת המשפחה) ו-EGPRN (רשת המחקר האירופית ברפואת המשפחה) EURIPA (החברה האירופית לרפואת ספר) וכן באיגוד הבלינט העולמי. כמו כן האיגוד אירח מספר כנסים בינלאומיים, ביניהם כנס האיגוד האירופי לבלינט ב-2008, והכנס האירופי השלישי לרפואת משפחה בגישה מערכתית וכנס EQUIP ב-2009, וכן בשנת 2012 האיגוד אירח את כנס EURACT בירושלים. האיגוד מארגן כנס מחקר שנתי ע"ש שבתאי בן-מאיר, שבו מוצגות עבודות מחקר מקוריות של רופאי משפחה.
עידוד מחקר באמצעות מתן מלגות לרופאי משפחה המציגים בכנסים בינלאומיים וכן בהענקת מענקי מחקר תחרותיים ובלתי תלויים. האיגוד משתתף בכתיבת קווים מנחים בנושאים שונים הנוגעים לרפואה ראשונית, וכך בשנת 2008 יצא עדכון רחב ומקיף לקווים מנחים בנושא "קידום בריאות ורפואה מונעת", בעריכתה של פרופ' חוה טבנקין, המהווה סיכום של כלל ההמלצות בתחום הרפואה המונעת כיום. מהדורה מעודכנת הופיעה בשנת 2013.
בשנת 2011 נערך שינוי מהותי בסילבוס של ההתמחות ברפואת המשפחה, כך שמרבית ההתמחות היא במסגרת המחלקות לרפואת המשפחה.
האיגוד מפעיל את האתר "ויקירפואה", אנציקלופדיה רפואית מקוונת בשפה העברית, ואת האתר "ויקיתרופות", המאגד מידע אודות תרופות הנמכרות בישראל.
Threat to Survival
Threat To Survival (בתרגום חופשי לעברית: איום על ההישרדות) הוא אלבום האולפן החמישי של להקת הרוק האמריקאית שיינדאון. האלבום יצא לאור ב-18 בספטמבר 2015. ארבעה סינגלים ליוו את צאת האלבום, הראשון, "Cut the Cord", יצא ב-29 ביוני 2015. אחריו יצאו "State of My Head" ב-9 באוקטובר, "Asking for It" ב-5 באפריל 2016 ו-"How Did You Love" ב-4 באוקטובר. השיר "Black Cadillac" יצא גם הוא לפני צאת האלבום, כסינגל שיווקי.
בפברואר 2018 הכריז איגוד תעשיית ההקלטות האמריקאי על האלבום כאלבום זהב, לאחר שבארצות הברית נמכרו חצי מיליון עותקים מהאלבום.
ביקורות
האלבום קיבל ביקורות מעורבות. צוות האתר "Sputnikmusic" טען שהאלבום "חסר תוכן לחלוטין", והוסיפו ש"הלחנים פשוט לא זורמים והפזמונים לרוב אינם זכירים. העיבוד של כלי הנגינה חסר מאוד, בלשון המעטה, והרעיונות החדשניים שלהם מפוקפקים לכל היותר. אין כלל תוכן לירי, רגשי או מוזיקלי". למרות זאת האתר ציין שהשיר "Cut the Cord" מצליח להיות אחד הסינגלים הטובים של הלהקה. האתר "AllMusic" היה פחות שלילי ואמר שהאלבום מוכיח שלשיינדאון יש עדיין דלק במיכל, ואף על פי שהנדידה מדי פעם לרדידות של המיינסטרים עלולה לפצל חלק מהמאזינים, יש באלבום מספיק כדי לשמור על המעריצים מרוצים.
רצועות
השירים נכתבו על ידי ברנט סמית ודייב באסט, למעט במקרים שבהם צוין אחרת.
אין כבר דרך חזרה
אין כבר דרך חזרה הוא פזמון שכתב יורם טהרלב, הלחין יאיר רוזנבלום וביצעה להקת חיל הים.
רקע
השיר נכלל ב"תוכנית ח' - וביום השלישי בשנת 1968 של להקת חיל הים. בין חברי הלהקה באותה עת היו שלמה ארצי, ריקי גל, רבקה זהר ודבל'ה גליקמן.
השיר נכלל בפסקול הסרט "הלהקה", שבוצעו לראשונה על ידי להקת הנח"ל. כמו כן בוצע השיר במחזמר "הלהקה" בתיאטרון "הבימה". הוא בוצע גם בסדרה "השיר שלנו".
השיר כולל סקירה של פרקים בהיסטוריה הציונית: עליית הביל"ויים, מלחמת העולם השנייה, הקמת מדינת ישראל ומלחמת ששת הימים. לצד המלחמה מובעת בשיר השאיפה לשלום.
בשנת 2004 הוציא טהרלב ספר בשם "אין כבר דרך חזרה: שירים וסיפורים על ישראל אחרת". בשנת 2007 הוציא אלבום אוסף משיריו שנקרא "אין כבר דרך חזרה".
הגושרים (אתר ארכאולוגי)
אתר הגושרים הוא אתר ארכאולוגי פרהיסטורי, השוכן בחלקו הצפוני של קיבוץ הגושרים, מצפון לכביש 99. שטחו משתרע על כ-80 דונם. האתר יושב על מדף טרוורטין רחב, בגובה של 120 מטר מעל פני הים; כ-20 מטר מעל אגם החולה. האתר מתוארך לתקופה הנאוליתית הקדם-קירמית ג' ועד התקופה הכלקוליתית הקדומה (3,500-6,000 לפנה"ס). בזכות סמיכות האתר לביצות אגם החולה, נחלים שופעי מים ושטחי אדמה פוריים, תושביו עסקו בעיקר בחקלאות, צייד ודייג למחייתם. באתר נמצא מגוון רחב ועשיר של ממצאים, המזכיר אתרים פרהיסטוריים אחרים הסמוכים לנהרות, בצפון סוריה, לבנון, אנטוליה וצפון עיראק.
היסטוריית החפירות באתר
נמרוד גצוב ערך באתר מספר חפירות מטעם רשות העתיקות: בשנים 7–1996 ביצע שתי חפירות הצלה שנעשו בעת הרחבת כביש 99 העולה מקריית שמונה להר חרמון. בשנת 1999 ערך גצוב חפירה שהתמקדה בשוליים הדרום-מערביים של האתר, על שטח של 0.2 דונם. חפירות נוספות התבצעו בשנת 2004 בצפון קיבוץ הגושרים במסגרת חפירת בדיקה במקום בו הונח צינור ניקוז. ובסוף שנת 2007 ממזרח לנחל הקורן. החפירה האחרונה באתר הגושרים נערכה בשנת 2012 בשטח ההרחבה הצפוני של הקיבוץ, בניהול אנו ברון, מטעם רשות העתיקות.
האתר נסקר במשך כ-50 שנה על ידי אמנון אסף, מנהל מוזיאון האדם הקדמון בקיבוץ מעיין ברוך, אשר ליקט ממצאים רבים המוצגים היום במוזיאון.
מבנים באתר
בשכבה IV נמצאו יסודות מבנים רבועים, וביניהם מבנה מעוגל, אשר שימש כנראה במה פולחנית. המבנים נבנו בשני מקבצים שביניהם שטח פתוח ובהם מבנים רבים שנבנו לבנים, על יסוד אבן. בלב המבנים נמצא בור חפור בקרקע ששימש כנראה לאשפה, ובו כמויות גדולות של חרסים. ממצאים אלה שייכים לתרבות ואדי רבה הארץ-ישראלית (נאולית קרמי), בשילוב אלמנטים מתרבות חלף הצפונית, אשר התגלו לראשונה בארץ באתר הגושרים, והיו ידועים עד כה רק מאתרים פרהיסטוריים בסוריה ובצפון מסופוטמיה.
כלי צור
באתר נמצאו מאות אלפי כלי צור, ביניהם להבי מגל, כילפות (סוג של כלי דו-פני) וראשי חיצים. אחד הכלים האופייניים אשר נמצא באתר זה, הוא סכין צור ארוכה, עשויה צור לווחי. באתר נחפרו אלפי פריטי אובסידיאן המיובאים מאנטוליה. הגושרים הוא האתר בעל מכלול האובסידיאן הגדול בישראל. האובסידיאן מעיד על קשרים עם הצפון המרוחק כמעט אלף ק"מ, כבר בתקופה קדומה זו.
כלי אבן
כמות גדולה מאוד של כלי אבן (כלים שאינם מיוצרים מצור) נמצאה באתר ומספרם מסתכם בכ-3000 פריטים. רוב כלי האבן עשויים בזלת, חלקם מאבן גיר, אבן חול, וממינרלים שונים. האתר מתייחד בממצאי תעשיית כלי בזלת מפותחת מהתקופה הנאוליתית, נראה שחומר הגלם עובד ברמת הגולן, ומשם הובאו גושים קטנים לאתר התעשייה שם עוצבו כלי הבזלת באופן סופי.
פריטים מעניינים המיוחסים לתרבות ואדי רבה, אלו אבני קלע בעלות צורה אובלית המזכירה גרעיני זיתים. בסה"כ התגלו באתר 23 אבני קלע, עשויות אבן גיר לבנה, גודלם הממוצע: 35x55 מ"מ, ומשקלם הממוצע- 70 גרם. העדויות הארכאולוגיות מצביעות על כלכלה המבוססת על חיות משק ומעט מאוד ציד של חיות בר. מכאן, שאבני הקלע שימשו את רועי העדרים לשמירה על עדריהם מפני טורפים. הקלע אפשר לצלוף במדויק בבעלי חיים שאיימו על העדר. אפשרות נוספת היא שהאבנים שמשו לקרבות בין אוכלוסיות שונות, בין חקלאים לרועים למשל.
בשכבה VI המתוארכת לתקופה הכלקוליתית הקדומה, נמצאו עשרות כלים דמויי דיסקוס, רובם עשויים גיר, ומיעוטם עשוי אבן חול ובזלת. אשר מהותם אינה ברורה. ייתכן ששמשו כמכסים, או לעיבוד עור, צמר או עץ, אולי לצייד, וייתכן ששימשו כחפץ שווה ערך לסחר חליפין. חלק מהכלים נמצאו שבורים, משקלם הממוצע עומד על 300 גרם. כלים אלה נפוצים בכל הלבנט, ובעיקר בעמק החולה.
חותמות
בשכבה IV המתוארכת לתקופה הכלקוליתית הקדומה, התגלו חותמות טביעה מאבן, מעוטרות בדגמים הנדסיים, בבעלי חיים ומסכות של פני אדם. החותמות מוצגות היום במוזיאון ישראל ובמוזיאון מעיין ברוך. ככל הנראה, חלק מהחותמות היו קמעות או תליונים. חוקרים שעבדו על חותמות דומות במסופוטמיה, שיערו שהן שמשו לצורכי ניהול ביישוב, או למסחר עם אוכלוסייה נוודית שעברה במקום.
רב החותמות עשויות אבן גיר וקלציט, המצויה בסביבת האתר, וחלקן עשויות אבן כלוריט ירקרקה שמוצאה בסוריה ומצפון לה. על רובן עיטור גאומטרי חרוט, ולחלקן ידית נקב. גודלן 9–39 מ"מ. בין החותמות בולט חותם טביעה עם ציור של אנטילופה ותומר. המכלול האמנותי שהתגלה באתר מרשים ויוצא דופן ביחס לאתרים ארכאולוגים בארץ ישראל.
צלמיות
הצלמיות שהתגלו באתר, חלקן משכבה IV מהכלקוליתית הקדומה, וחלקן נאסף מפני השטח. הן מגוונות ומעניינות: התגלו 9 צלמיות עשויות מעצם ומאבן של אדם וחיה. ממצא זה יוצא דופן ביחס לאתרים אחרים בארץ ישראל. שלוש צלמיות הן של אייל. שתי צלמיות הן של נשים זקופות חרותות על אבן גיר, ומתוארכות לאלף ה-5 לפנה"ס. אין לדעת אם הן נעשו באתר או הובאו אליו. שתיהן עשויות על לוח אבן מעובד ומלוטש היטב. בשתיהן נשברו הראש והחלק התחתון של הרגליים. העיטור עשוי בחריתה עדינה משני צדי הלוח, המציינת את המפשעה, הרגליים והאחוריים, וכן נקודה המציינת את הטבור. הסגנון דומה לצלמיות מהתרבות הח'לפית במסופוטמיה, ומצפון הלבנט.
צלמית נוספת שנמצאה היא של ראש גבר דמוית חרוט, מגולפת וחרותה באבן גיר שטוחה. ניתן להבחין בלבוש וייתכן זקן חרוטי. עוד צלמית שנמצאה באתר עשויה אבן גיר קשה מגולפת בדמות אדם, ועליה מעט חריתות המציינות את הידיים. הבולטת ביותר היא צלמית שנחרטה על גבי עצם ובה מתוארת אישה שאיבר מינה מודגש ועל חזה צוירה אנטילופה שלוחכת מעץ תמר.
עצמות בעלי חיים
ממצא העצמות מהחפירה, הניב ידע רב המקיף 2000 שנה לערך החל מהתקופה הנאוליתית הקדם קירמית ג', ועד סוף התקופה הנאוליתית הקירמית ובעיקר על תהליך הביות. באתר נמצאו עצמות בקר, עזים וחזירים. עזים כנראה היו קלות ביותר לביות, עקב הסתגלותם הקלה לתנאים משתנים. הן היו המשאב המרכזי ממנו התפרנסו בלבנט במשך תקופה ארוכה. נראה שבתחילה החזירים לא בויתו, אלא ניצודו ובשלב מאוחר יותר החלו בביותם. החזירים המבויתים היו קטני ממדים. ככל הנראה הם בויתו בצפון והובאו לגושרים.
ההתיישבות באתר
באתר הגושרים נמצאו ממצאים המעידים על התיישבות רצופה מהתקופה הנאוליתית הקדם קירמית ג' (PPNC) ועד התקופה הכלקוליתית הקדומה. הממצאים באתר מצביעים על תרבות בעלת אופי צפוני בדומה לתרבות חלף, בניגוד לתרבות שרווחה באתרי ארץ ישראל, תרבות ואדי רבה. אתר הגושרים הופך ליישוב המקשר בין הצפון לדרום בתקופה הכלקוליתית, וחשיבותו עולה. מכאן שהאתר ישב כנראה על דרך בינלאומית, שקישרה בין הצפון לדרום, זה הביא להתרחבותו, ושינויו התרבותי הבולט, המושפע מקשרים הדוקים עם תרבות חלף המסופוטמית. ייתכן שיש כאן עדות להגירה מצפון סוריה לארץ ישראל.
סחר בבני אדם בערב הסעודית
בהתייחס לסחר בבני אדם, ערב הסעודית, נכללת יחד עם מדינות כמו איטליה, יפן, טורקיה, איחוד האמירויות הערביות, אורוגוואי, גרמניה, יוון, קרואטיה, ישראל, איסלנד, נורווגיה ואנגולה, כמדינה ברמה מס' 2 בדירוג הסחר בבני אדם על ידי מחלקת המדינה של ארצות הברית. בדו"ח הסחר בבני אדם לשנת 2021 הנדרש על ידי חוק ההגנה על קורבנות סחר ואלימות משנת 2000. מדינות ברמה מס' 2 בדירוג הסחר בבני אדם הן "מדינות שממשלותיהן אינן עומדות במלואן בתקני המינימום של החוקים הבינלאומיים (TVPA), אך עושות מאמצים משמעותיים לעמוד בתקנים אלו". דו"ח 2021 מראה מאמץ מסוים של הממלכה לטפל בבעיה, אך ממשיך לסווג את הממלכה כמדינה ברמה מס' 2 בדירוג הסחר בבני אדם.
משרד מחלקת המדינה האמריקאי לניטור ולמלחמה בסחר בבני אדם הציב את ערב הסעודית ב"רשימת המעקב של מדינות ברמה מס' 2 בדירוג הסחר בבני אדם" ב-2017 ושדרג אותה ל"רמה 2" ב-2021. "ממשלת ערב הסעודית אינה עומדת במלואה בסטנדרטים המינימליים לחיסול הסחר בבני אדם, אך עושה מאמצים משמעותיים לעשות זאת. הממשלה הפגינה מאמצים גדולים בסך הכל בהשוואה לתקופת הדיווח הקודמת, בהתחשב בהשפעת מגפת הקורונה על יכולתה להילחם נגד סחר; לכן ערב הסעודית שודרגה לרמה מס' 2 בדירוג הסחר בבני אדם. מאמצים אלה כללו דיווח על חקירות נוספות, תביעות והרשעות בסך הכל, במיוחד עבור עבודת כפייה; יישום מנגנון ההפניה הלאומי שלה (NRM); ומתן הכשרה חזקה על המנגנון, הליכי הזיהוי וההליכים בכל סוכנויות הממשלה." ערב הסעודית היא היסטורית יעד ידוע לגברים ונשים מדרום מזרח אסיה ומזרח אפריקה שנסחרו למטרת ניצול בעבודה, ולילדים מתימן, אפגניסטן ואפריקה לקבצנות כפויה. מאות אלפי עובדים בעלי כישורים נמוכים מפקיסטן, הודו, אינדונזיה, הפיליפינים, סרי לנקה, בנגלדש, אתיופיה, אריתריאה וקניה מהגרים מרצונם לערב הסעודית; חלקם נופלים בתנאים של עבדות בכפייה, סובלים מהתעללות פיזית ומינית, אי תשלום או דחיית תשלום שכר, הלנת מסמכי נסיעה, הגבלות על חופש התנועה שלהם ושינויים בחוזה שלא בהסכמה.
העמדה לדין של עובדים סעודיים מתעללים
על פי דו"ח הסחר בבני אדם לשנת 2022, הממשלה עשתה מאמצים באכיפת החוק. החוק למניעת סחר משנת 2009 קבע עונשים של עד 15 שנות מאסר, קנס או שניהם; העונשים מוגברים בנסיבות מחמירות, לרבות סחר שבוצע על ידי קבוצת פשע מאורגנת או נגד נשים, ילדים או בני אדם עם מוגבלות. עונשים אלה היו מחמירים דיים; עם זאת, בהתרת קנס במקום מאסר, העונשים על סחר במין לא היו תואמים לאלה שנקבעו על פשעים חמורים אחרים כגון חטיפה, כליאת שווא או התעללות מינית. עד כה נאסר על 30 מעסיקים פוגעניים להעסיק עובדים. הממשלה מספקת הכשרה לשוטרים להכיר ולטפל במקרים של התעללות בעובדים זרים.
הגנה
המשרד הסעודי למשאבי אנוש ופיתוח חברתי הפעיל מקלטים ברחבי המדינה לאוכלוסיות פגיעות ולקורבנות התעללות, והוא דיווח שהממשלה הקצתה כ-6.67 מיליון דולר לתמיכה בקורבנות סחר במהלך השנה. המשרד הפעיל מקלטים לילדים קורבנות של קבצנות כפויה במכה, ג'דה, דמאם, אל-מדינה, מחוז אל-קסים ואבהא, בנוסף למרכזי רווחה לעובדות בית פגיעות ולקורבנות סחר ב-13 מקומות ברחבי הממלכה. כל מקלט מספק מגורים, שירותים סוציאליים, שירותי בריאות, ייעוץ פסיכולוגי, חינוך וסיוע משפטי. ממשלת ערב הסעודית הציעה שירותים אלה לכל 173 הקורבנות שהיא הפנתה לטיפול במהלך תקופת הדיווח.
לדיפלומטים ממדינות מהגרי העבודה הייתה גישה קבועה לאזרחים המתגוררים במקלטים המנוהלים על ידי הממשלה ודיווחו על התנאים והאיכות של השירותים במקלטים השתנו מעט ברחבי הממלכה, אך באופן כללי היו משביעות רצון ובטוחות. כמה שגרירויות וקונסוליות – כולל אלה של בנגלדש, הודו, אינדונזיה, ניגריה, הפיליפינים, סרי לנקה ואוגנדה – הפעילו גם מקלטים עבור אזרחיהן. דיפלומטים זרים ציינו כי פקידים סעודים השאירו לעיתים קרובות קורבנות סחר פוטנציאליים בשגרירויות שלהם במקום להפנות אותם למקלטים סעודיים וציינו שבמקלטים הממשלתיים הסעודים מקבלים רק עובדות בית. לממשלה לא היו מקלטים שיכילו קורבנות גברים או נשים ממגזרי תעסוקה אחרים. הממשלה הפגינה מאמצים לא אחידים בכדי להגן על קורבנות סחר. במהלך תקופת הדיווח, הממשלה זיהתה 1,175 קורבנות פוטנציאליים והפנתה 185 מהם למקלטים ממשלתיים להמשך טיפול. מתוך 105 הקורבנות הפוטנציאליים שזוהו והופנו לטיפול על ידי ארגונים לא ממשלתיים וארגונים בינלאומיים, כולם היו נתיני מדינות זרות, כולל 43 קורבנות של עבודת כפייה, 60 קורבנות של קבצנות בכפייה ו"פרקטיקות דמויות עבדות", ושני קורבנות של סחר במין. הקורבנות היו אזרחים של בנגלדש, בורקינה פאסו, מיאנמר, בורונדי, מצרים, אתיופיה, גאנה, הודו, אינדונזיה, קניה, כווית, לבנון, מרוקו, נפאל, ניגריה, פקיסטן, הפיליפינים, ערב הסעודית, סומליה, סרי לנקה, סודאן, סוריה, אוגנדה, וייטנאם ותימן.
מניעה
ב-2008 כלי תקשורת שבשליטת סעודיה פתחו בקמפיין יחסי ציבור שדגל ביחס חומל לעובדי בית ולעובדים זרים. הקמפיין היה שנוי במחלוקת עם מבקרים שהתלוננו על כך שהוא מציג את סעודיה האופן שלילי.
שעיר (סוג)
שעיר (שם מדעי: Otus) הוא סוג של דורס לילה קטן ממשפחת הינשופיים.
סמך (פירושונים)
ראו גם
}}
פורמולה 1 עונת 1959
עונת 1959 היא העונה העשירית של אליפות הפורמולה 1 שאורגנה על ידי הפדרציה הבינלאומית לרכב (FIA). ג'ק ברבהאם זכה באליפות בפעם הראשונה. קופר-קליימקס, קבוצתו של ברבהאם, זכתה לראשונה באליפות היצרנים.
המרוצים בעונה
12 מרוצים תוכננו להתקיים במהלך העונה, אך בפועל התקיימו רק תשעה. פרישתם של חואן מנואל פנג'יו וחוסה פלוריאן הותירה את האליפות ללא נהגים ארגנטינאים. הדבר הוביל לביטול גרנד פרי ארגנטינה, שתוכנן לחודש ינואר. גרנד פרי בלגיה, שתוכנן להתקיים ביוני בוטל עקב מחלוקת כספית עם המארגנים. גרנד פרי מרקש, שתוכנן לחודש אוקטובר, בוטל מסיבות כלכליות.
תקציר העונה
קבוצת ונוול, שזכתה באליפות היצרנים בעונה קודמת פרשה מהאליפות. פרישתם של חואן מנואל פנג'יו ומייק הות'ורן הובילה לכך שלראשונה לא השתתף אלוף בתחרויות. רכבי קופר, מצוידים במנועים אחוריים בנפח 2.5 ליטר, ניצחו חמישה מרוצים בעונה. יואקים ברונייה השיג את ניצחון הבכורה עבור קבוצת BRM.
גרנד פרי גרמניה התקיים במסלול אבוס המהיר. ז'אן ברה, נהגה של קבוצת פרארי נהרג בתאונה שאירעה במסלול במהלך מרוץ מקדים שהתקיים יום אחד לפני האירוע המרכזי. ברה נהג במכונית פורשה RSK במרוץ שהתקיים בתנאים גשומים. הוא הועף מהמכונית הנוסעת, נפגע בראשו ומת.
שלושה נהגים הגיעו למרוץ האחרון בעונה עם פוטנציאל לזכייה בתואר: ג'ק ברבהאם ,סטירלינג מוס וטוני ברוקס. מוס פרש במהלך המרוץ וברבהאם לקח את ההובלה במרוץ. במהלך ההקפה האחרונה נגמר הדלק במכוניתו של ברבהאם, אך הוא דחף את מכוניתו עד לקו הסיום אותו חצה במקום הרביעי. ברוקס סיים רק במקום השלישי וברבהאם זכה בתואר האליפות בפעם הראשונה.
שיטת הניקוד
הנקודות בכל מרוץ הוענקו לנהגים שסיימו באחד מחמשת המקומות הראשונים. הניקוד ניתן בהתאם למופיע בטבלה. בנוסף, ניתנה נקודת בונוס לנהג שקבע את זמן ההקפה המהירה בכל מרוץ, במידה ויותר מנהג אחד קבע את זמן ההקפה המהירה ביותר, מחולקת הנקודה באופן שווה בין כל הנהגים שקבעו את ההישג. בחישוב נקודות האליפות הובאו בחשבון 5 התוצאות הטובות ביותר בלבד. הנקודות המופיעות בסוגריים כוללות את סך הנקודות שהושגו בעונה.
דירוג הנהגים
הטבלה כוללת רק נהגים שצברו נקודות במהלך העונה
דירוג היצרנים
עונה זאת הייתה העונה השנייה של אליפות היצרנים. חלוקת הנקודות התבצעה בדומה לאליפות הנהגים. הניקוד ניתן ליצרן, בהתאם לתוצאה הגבוהה ביותר שהשיגו נהגי הקבוצה בכל מרוץ. מרוץ האינדינאפוליס 500, נחשב לחלק מהעונה, אך לא נכלל בחלוקת הנקודות ליצרנים.
Lines, Vines and Trying Times
Lines, Vines and Trying Times (בעברית: שורות, גפנים וזמני ניסיון) הוא אלבום האולפן הרביעי של האחים ג'ונאס. הוא יצא לאור ב-16 ביוני 2009. האלבום זכה לביקורות מעורבות מצד מבקרים ומעריצים. בשבוע הראשון מכר האלבום 247,000 עותקים, והופיע לראשונה במקום הראשון בבילבורד 200. זה היה אלבומם השלישי והאחרון שיצא תחת הוצאת הוליווד רקורדס, והאחרון שלהם לפני ההפסקה, שנמשכה מאוקטובר 2013 עד מרץ 2019.
רקע כללי
בראיון למגזין הרולינג סטון, ניק ג'ונאס הסביר את שם האלבום, "Lines, Vines and Trying Times" כ על המשמעות, הוא אמר הוא ציין,  ג'ו ג'ונאס הוסיף,.
בראיון אחר, ניק ג'ונאס הסביר כי האלבום הוא בעיקר על. ההשפעות המוזיקליות על האלבום כוללות את אלביס קוסטלו, הזוטונים, קולדפליי וניל דיימונד.
קידום
האחים ג'ונאס קידמו את האלבום בסיבוב ההופעות העולמי שלהם בשנת 2009 שהחל ב-18 במאי 2009 בלימה, פרו. השיר "Fly with Me" הוצג במהלך כותרות הסיום של הסרט "לילה מוטרף במוזיאון 2". הם אירחו שלוש לייב-צ'אטים באמצעות פייסבוק (בתאריכים 7 במאי, 28 במאי ו-4 ביוני) לקידום האלבום. האחים ביצעו שירים מהאלבום לקונצרט של וולמארט שיצא ב-9 ביוני 2009. הם הופיעו ב"בוקר טוב אמריקה" ב-12 ביוני 2009 במסגרת סדרת הקונצרטים של התכנית. רדיו דיסני הציג לראשונה את כל שירי האלבום במשך ארבעה ימים בין 11 ביוני ל-14 ביוני. האלבום כולו הושמע בבכורה ב-16 ביוני 2009. ב-21 ביוני 2009 הם הנחו והופיעו בטקס פרסי הווידאו של מאץ'-מיוזיק לשנת 2009. האחים ג'ונאס הופיעו בתוכניות טלוויזיה שונות לקידום האלבום שכללו בין היתר את תוכניות האירוח של דייוויד לטרמן, ג'ימי קימל, ג'ימי פאלון, המופע של אלן דג'נרס ובוקר טוב אמריקה. ב-9 באוגוסט 2009 הם הנחו את טקס פרסי בחירת הנוער לשנת 2009 בויצעו באירוע את השיר "Much Better".
ביקורות
הביקורות על האלבום היו מעורבות, הן מצד מבקרים והן מעריצים שאמרו שהוא "הקדים את זמנו". על פי צבירת הביקורת באתר Metacritic, האלבום קיבל ביקורות מעורבות או ממוצעות, וקיבל ציון 56 מתוך 100 בהתבסס על 11 ביקורות. האתר Allmusic כינה את הפגם המרכזי באלבום כ"חשיבת יתר והפקת יתר", וציין כי השילוב של הלהקה בין נראה מאומץ באלבום הקודם שלהם, "A Little Bit Longer", אך הרגיש כי באלבום זה "התפרים מוצגים." מגזין שיקגו טריביון טען,. מגזין אנטרטיינמנט ויקלי מתח ביקורת על השיר "Don't Charge Me for the Crime", וכינה אותו, אך שיבח את "Black Keys" כשיר הכי כנה והוסיף כי ניו יורק דיילי ניוז מתח ביקורת על שיר הפתיחה של האלבום, "World War III", ואמר,
סינגלים
"Keep It Real" יצא לאור כסינגל שיווקי ב-6 בספטמבר 2009.
כריסטיאן מנדיאל
כריסטיאן מנדיאל (ברומנית: Cristian Mandeal, נולד ב-18 באפריל 1946 ברופיה, כיום במחוז בראשוב) הוא מנצח, מלחין ופסנתרן רומני. בשנים 2009- 1991 כיהן כמנהל האמנותי של התזמורת הפילהרמונית ע"ש ג'ורג'ה אנסקו בבוקרשט.
טוטלי ספייס: הסרט
טוטלי ספייס: הסרט (בצרפתית: Totally Spies! Le film; באנגלית: Totally Spies! The Movie) הוא סרט טלוויזיוני צרפתי-קנדי לילדים המבוסס על סדרת הטלוויזיה "טוטלי ספייס". הסרט בוים על ידי פסקל ג'רדן השני ונכתב על ידי רוברט למורו ומישל למורו. הסרט מציג איך סאם, אלכס וקלובר הכירו והפכו למרגלות.
כריסטיאן מנדיאל
ביוגרפיה
מנדיאל נולד בשנת 1946 ברופיה (Rupea), אז במחוז טרנאבה מארה, כיום במחוז בראשוב ברומניה. הוא למד נגינה בפסנתר בילדותו, והמשיך ללימודי פסנתר, הלחנה וניצוח בתיכון למוזיקה בבראשוב, ואחר כך בשנים 1965–1974 באקדמיה למוזיקה בבוקרשט (בכיתת הניצוח של קונסטנטין בוג'אנו). מאוחר יותר השתלם בברלין אצל הרברט פון קאראיין (1980) ובמינכן בהדרכת סרג'יו צ'ליבידאקה.
טוטלי ספייס: הסרט
הסרט שודר לראשונה בצרפת ב-22 ביולי 2009 בערוץ "Mars Distribution". בישראל הסרט שודר לראשונה בדיבוב לעברית בשנת 2011 בערוץ דיסני. אורך הסרט הוא כ-75 דקות, ושפות המקור שלו הן צרפתית ואנגלית (הסרט דובב לשפות נוספות, ביניהן: עברית).
כריסטיאן מנדיאל
ביוגרפיה
בתום לימודיו אחרי עבודה קצרה כקורפטיטור באופרה הרומנית בבוקרשט שימש כמנצח קבוע בתזמורת הפילהרמונית ע"ש קונסטנטין סילבסטרי בטרגו מורש בשנים 1977–1980. בשנים 1980–1987 היה המנצח הקבוע של התזמורת הפילהרמונית "טרנסילבניה" בעיר קלוז'.
בשנת 1987 זכה מנדיאל במכרז למשרת המנצח הקבוע של התזמורת הפילהרמונית ג'ורג'ה אנסקו של בוקרשט, והחל מ-1991 התמנה למנצח ראשי ולמנכ"ל שלה.
טוטלי ספייס: הסרט
עלילה
הסרט משמש כסרט התחלה לסדרה "טוטלי ספייס", ונמצא באופן כרונולוגי עם הסדרה לפני עונה 1. הסרט מספר איך סאם, אלכס וקלובר הכירו והפכו למרגלות, ומספר איך הן ניצחו את אופנתון ועוזריו.
כריסטיאן מנדיאל
ביוגרפיה
אחרי סיורים חשובים בחו"ל תחת שרביטו, חזרה התזמורת ליוקרתה הבינלאומית הקודמת. בשנים 2001–2003 כיהן מנדיאל גם כמנהל אמנותי של הפסטיבל והתחרות הבינלאומית "ג'ורג'ה אנסקו" בבוקרשט.
טוטלי ספייס: הסרט
המדבבים
במאי הדיבוב בעברית היה עמיחי בר טוב ומפיקת הדיבוב הייתה אסנת סדן.
כריסטיאן מנדיאל
ביוגרפיה
בשנת 2002, בפסטיבל אדינבורו, ניצח מנדיאל על התזמורת הסימפונית הסקוטית של ה-BBC במופע בכורה של האופרה "אדיפוס" מאת אנסקו. ב-2005 ניצח על אותה היצירה בבכורה באיטליה, בקאליארי.
טוטלי ספייס: הסרט
פסקול
לסרט נוצר פסקול מוזיקלי בצרפת הכולל את השירים "Walk Like an Egyptian" (שבוצע על ידי להקת הבאנגלס) ו-"Gold Guns Girls" (שבוצע על ידי להקת Metric).
כריסטיאן מנדיאל
ביוגרפיה
בשנים 1999–2002 פעל מנדיאל גם כמנהל מוזיקלי של התזמורת הסימפונית חיפה בישראל.
מנדיאל כיהן גם כמנהל אמנותי של התזמורת הסימפונית הבסקית "אאוסקדי" בסן סבסטיאן בספרד (2007-1999), היה מנצח אורח ראשי של תזמורת האלה במנצ'סטר (2010-2005), אחרי אוגוסט 2007 - מנצח אורח ראשי של התזמורת הפילהרמונית של קופנהגן (2013-2006), כמו כן עד 2003 מנצח הבית של תזמורת היידן בבולצנו ובטרנטו באיטליה.
מנדיאל הקליט עם התזמורת הפילהרמונית של בוקרשט בחברת "אלקטרקורד" את כלל הסימפוניות של אנטון ברוקנר, היצירות הסימפוניות וקוליות-סימפוניות של יוהנס ברהמס ואת כלל היצירות הסימפוניות של ג'ורג'ה אנסקו. בשנים האחרונות מקדיש מאמצים רבים בניהול תזמורת הנוער הסימפונית של רומניה.
החברה הגאוגרפית הנורווגית
החברה מוציאה את הג'ורנאל הנורווגי לגאוגרפיה מאז 1926.
זלקוד
זלקוד (בהונגרית: Zalkod) הוא כפר במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית זלקוד קטנה משמעותית בעשרות השנים האחרונות מ-377 תושבים בשנת 1990 עד 204 תושבים בשנת 2018 (ירידה של כ-45%).
בזלקוד חיו מעט יהודים ובמקום היה בית קברות יהודי.
הקהילה היהודית הייתה משותפת עם ויש וקנזלה.
במלחמת העולם השנייה גורשו יהודי זלקוד לגטו אוהעל ומשם למחנה ההשמדה אושוויץ
סוקולובסקי
סוקולובסקי (ברוסית: Соколо́вский) הוא שם מחוז בפולין, ושם משפחה. {{פירושונים| מחוז סוקולובסקי {{אנ|Sokołów County}} – מחוז במזוביה, פולין
ראו גם
}}
ארתור ויטי
פרדריק ארתור ויטי קוטון (באנגלית: Frederick Arthur Witty Cotton, נולד ב-1878 בברצלונה שבספרד, נפטר ב-9 בנובמבר 1969 בברצלונה) היה כדורגלן ונשיאו הרביעי של מועדון הכדורגל ברצלונה. ויטי שיחק במדי המועדון החל מהיווסדו ב-1899 ועד 1905, ובמקביל, בין 1903 ל-1905, היה נשיאו. בנוסף, היה איש עסקים פורה, כשעיסוקו המרכזי היה מסחר.
ביוגרפיה
ארתור ויטי היה בנו של פרדריק ויטי, איש עסקים בריטי שהיגר לברצלונה. ב-1873 ייסד סוכנות ספינות וכך יזם קשרי עסקים בין ספרד והממלכה המאוחדת. ארתור נולד בעיר ב-1878, אך בגיל צעיר הוא ואחיו, ארנסט, עברו לאנגליה, לעיירה קרוסבי שבמרזיסייד, שם גדלו והתחנכו. ארתור ויטי עסק בספורט רבות בתקופתו באנגליה והוא שיחק רוגבי בקבוצה מקומית. לאחר שובם לברצלונה, חברו שני האחים לעסקיו של אביהם.
עיסוקם של האחים ויטי בספורט המשיך גם בברצלונה. הם ארגנו משחקי כדורגל בין עובדי החברה של משפחתם וחברות נוספות באזור. באפריל 1899 היה אחד מהמייסדים מועדון הטניס ברצלונה. ארנסט שיחק טניס, בין היתר, עם ז'ואן גאמפר, וכשהוא הקים את מועדון הכדורגל ברצלונה באוקטובר אותה שנה, הצטרפו אליו האחים ויטי ועזרו לו בייסוד המועדון. בעזרת החברה המשפחתית הם ייבאו מאנגליה ציוד כדורגל ככדורים תקניים, משרוקיות שיפוט ורשתות. ב-8 בדצמבר נערך המשחק הראשון של המועדון נגד קבוצה של שחקנים אנגליים, וארתור ויטי שיחק דווקא בקבוצה היריבה. הוא הבקיע את השער היחיד במשחק וקבע ניצחון 1-0 לזכות קבוצתו. ב-24 בדצמבר ערך את הופעת הבכורה במדי ברצלונה, בניצחון 3-1 על קטלה. מנקודה זו הפך לשחקן קבוע במועדון, כשהוא מאייש את אחת מעמדות ההגנה.
בדצמבר 1900, בישיבה הכללית האחרונה שנערכה ב"סולה חימנסיום", מקום היווסדו של המועדון, הוכרז ויטי כחבר כבוד של ברצלונה כהכרה בשירותו עבור המועדון. ב-25 באפריל 1901 מונה ויטי לאחד מחברי ההנהלה של המועדון. באותן שנים החל הכדורגל באזור ברצלונה בפרט ובקטלוניה ובספרד בכלל להתפתח, ומספר נוסף של מועדונים נוסדו. ב-1902 נערך "קופה מקאיה", טורניר בין ברצלונה, אספניול ואיספניה, שלימים הוכר כאליפות קטלוניה הראשונה. ויטי היה שותף לזכייתה של ברצלונה בטורניר, התואר הראשון בתולדותיה. בהמשך השנה הוזמנה ברצלונה למהדורה הראשונה של גביע המלך הספרדי. ויטי עזר לברצלונה לנצח בחצי הגמר את ריאל מדריד בתוצאה 3-1, אך במשחק הגמר הפסידה הקבוצה לביסקאיה. ב-1903 זכה עם ברצלונה ב"קופה ברצלונה", טורניר שנערך בין המועדונים השונים בעיר.
אילנית (פירושונים)
{{פירושונים|
ראו גם
}}
רפאל גרוסי
רפאל מריאנו גרוסי (בספרדית: Rafael Mariano Grossi; נולד ב-12 במרץ 1961) הוא דיפלומט ארגנטינאי המכהן כיושב ראש הסוכנות הבינלאומית לאנרגיה אטומית מאז דצמבר 2019. בעבר שימש כשגריר ארגנטינה באוסטריה, סלובניה, סלובקיה ובארגונים בינלאומיים שבסיסם בווינה (2013–2019).
ביוגרפיה
בשנת 1983 השלים גרוסי את לימודיו לתואר ראשון במדעי המדינה באוניברסיטה הקתולית האפיפיורית בארגנטינה, ובשנת 1985 הצטרף לשירות החוץ הארגנטינאי. בשנת 1997 סיים את לימודיו באוניברסיטת ז'נבה ובמכון ללימודים מתקדמים בינלאומיים עם תואר שני ודוקטורט בנושאי יחסים בין-לאומיים, היסטוריה ופוליטיקה בינלאומית.
קריירה
גרוסי החל לפעול בתחום הגרעין במהלך שיתוף פעולה בין שירות החוץ הארגנטינאי לבין INVAP (חברת טכנולוגיה גרעינית ארגנטינאית). בין השנים 1997 ל-2000 הוא היה נשיא קבוצת מומחי הממשל של האומות המאוחדות בנושא מרשם הנשק הבינלאומי, ולאחר מכן הפך ליועץ של עוזר מזכ"ל האו"ם בנושא פירוק נשק. מ-2002 עד 2007 היה ראש הסגל של הסוכנות הבינלאומית לאנרגיה אטומית והארגון למניעת הפצת נשק כימי. במהלך עבודתו עבור האו"ם, גרוסי ביקר במתקני הגרעין של צפון קוריאה והשתתף במספר פגישות עם נציגי איראן כדי להגיע להסכם להקפאת תוכנית הגרעין שלה.
במהלך עבודתו עבור שירות החוץ הארגנטינאי, שימש גרוסי כמנכ"ל התיאום הפוליטי במשרד החוץ והפולחן, כשגריר בבלגיה וכנציג ארגנטינה במשרד האו"ם בז'נבה. בין 2010 ל-2013 הוא כיהן כסגן יו"ר הסוכנות הבינלאומית לאנרגיה אטומית, ובשנה האחרונה לכהונתו מינתה אותו הנשיאה כריסטינה פרננדס דה קירשנר לשגריר באוסטריה ובארגונים בינלאומיים שבסיסם בווינה, ובמקביל גם היה לשגריר בסלובקיה ובסלובניה.
בספטמבר 2015 הודיעה ממשלת ארגנטינה על מינויו של גרוסי כמועמד ליו"ר סבא"א, כשהוא נתמך על ידי שאר מדינות אמריקה הלטינית והאיים הקריביים. אולם, בשנת 2016 ממשלתו של מאוריסיו מאקרי משכה את תמיכתה כדי לקדם את מועמדותה של סוסנה מלקורה כמזכ"ל האו"ם. בשנת 2016, הוא היה נשיא קבוצת הספקים הגרעיניים.
בשנת 2017 הודיע הנשיא מאקרי כי ימנה את גרוסי לנשיאות ועידת הביקורת של האמנה למניעת הפצת נשק גרעיני שתתקיים בשנת 2020.
תרומתו לחיפוש הצוללת סן חואן
בנובמבר 2017, לאחר היעלמותה של הצוללת סן חואן, העלה גרוסי רעיון לסקור את הרישומים של התחנות ההידרו-אקוסטיות של ארגון האמנה המקיפה לניסויים גרעיניים (CTBTO) כחלופה לקבלת מידע באשר לגורלה של הצוללת. הוא יצר קשר עם לאסינה זרבו, המזכירה המבצעת של CTBTO, ושכנע אותה לעורך ביקורות כאלה. מאמציו השתלמו: הסוכנות דיווחה לאחר מכן על "אירוע דחף תת-ימי" שהתרחש בסמוך לנקודת הציון הידועה האחרונה של הצוללת ליד עמדות ההאזנה באי אסנשן ובאיי קרוזה ב--46.12°N, -59.69°W. שרידי הצוללת נמצאו שנה לאחר מכן, כעשרים קילומטרים מהמיקום המשוער על סמך הרישומים.
יו"ר סבא"א
ב-2 באוגוסט 2019, לאחר פטירתו הפתאומית של יוקיה אמאנו, הוצג גרוסי כמועמד הארגנטינאי לתפקיד יו"ר סבא"א. ב-28 באוקטובר 2019 ערך חבר הנאמנים של סבא"א את סבב ההצבעה הראשון לבחירת היו"ר החדש, אך אף אחד מהמועמדים לא השיג את הרוב הנדרש של שני שלישים מחברי חבר הנאמנים. למחרת נערך סבב ההצבעה השני, וגרוסי זכה ב-24 מהקולות, קול אחד יותר מ-23 הקולות הדרושים למינוי היו"ר. בכך הפך לאדם הראשון מאמריקה הלטינית העומד בראשות הארגון. הוא נכנס לתפקידו ב-3 בדצמבר 2019.
פרנק צ'ארלס אוסמרס
פרנק צ'ארלס אוסמרס (באנגלית: ; 30 בדצמבר 1907 – 21 במאי 1977) היה פוליטיקאי אמריקאי, חבר המפלגה הרפובליקנית שייצג את מחוז הקונגרס ה-9 של מדינת ניו ג'רזי בבית הנבחרים של ארצות הברית בשנים 1939–1943 ובשנים 1951–1965.
ביוגרפיה
אוסמרס נולד בליאוניה, הוא למד בבית הספר הציבורי ובמכללת ויליאמס שבוויליאמסטאון במסצ'וסטס. הוא עסק בתכשיטנות.
אוסמרס היה חבר במועצת העיר האוורת' בניו ג'רזי בשנים 1930–1934 וכיהן כראש עיריית האוורת' בשנים 1935–1936. לאחר מכן היה חבר בבית המחוקקים של ניו ג'רזי בין השנים 1935–1937, ונבחר מטעם המפלגה הרפובליקנית בקונגרס השבעים ושש והשבעים ושבע, כיהן בתפקידו מ־3 בינואר 1939 עד 3 בינואר 1943.
בעודו חבר בקונגרס השבעים ושבע, נאלץ אוסמרס להתגייס לצבא וסיים את לימודיו בבית הספר לחי"ר בפורט בנינג שבג'ורג'יה, הוא הועמד לרשימה הלא פעילה על פי הוראת הנשיאות וסיים את כהונתו בקונגרס, אך לא היה מועמד לבחירה מחודשת לקונגרס השבעים ושמונה.
אוסמרס נכנס לתפקיד סגן שני באוגדת החי"ר, ב־4 בינואר 1943, עבר לחיל העשרים וארבע ושירת ב, ושוחרר משירות צבאי ב־22 בפברואר 1946. הוא שימש כמג"ם בחיל המילואים של הקצינים.
לאחר שחזר משירותו הצבאי חזר אוסמרס לעיסוקיו העסקיים לשעבר והתעניין גם בעסקי נדל"ן, ביטוח ופרסום. הוא נבחר לכהן בקונגרס השמונים ושניים, ב־6 בנובמבר 1951 וזאת כדי למלא את המשרה הפנויה שנגרמה עקב התפטרותו של חבר קונגרס אחר, ונבחר לכהן כחבר קונגרס בשישה הקונגרסים הבאים, וכיהן מ-6 בנובמבר 1951, עד 3 בינואר 1965 בשנת 1965 ניסה להיכנס לקונגרס השמונים ותשע, אך הדבר לא עלה בידו.
הוא היה מנהל מפעל במחוז ברגן, ניו ג'רזי בסוף שנות ה-60 ועסק בעסקי נדל"ן באנגלווד, ניו ג'רזי.
הוא התגורר בטנפלי, ניו ג'רזי, שם נפטר ב־21 במאי 1977, הוא נקבר בבית העלמין שבאנגלווד.
תל תאו
תל תאו הוא תל ארכאולוגי, גובהו הוא 77 מעל פני הים. התל הוא אתר פרהיסטורי בשוליים המערביים של עמק החולה, שמונה קילומטר מדרום לקריית שמונה, ממערב לכביש 90 בקטע הכביש ראש פינה–קריית שמונה. התל ממוקם מדרום לעין תאו ושטחו כ-30 דונם. הגישה לתל היא באמצעות דרך עפר היוצאת צפונה מכביש 899 קצת אחר צומת כ"ח.
תל תאו התגלה בעת הרחבת כביש 90 על ידי הארכאולוג יוסי סטפנסקי. באתר נערכה חפירה ארכאולוגית בשנת 1986 ונחשפו בה 13 שכבות יישוב ששויכו לתקופות הבאות (מהקדום למאוחר): התקופה הנאוליתית הקדם-קרמית ב', התקופה הנאוליתית הקרמית, התקופה הכלקוליתית, תקופת הברונזה הקדומה 1א', תקופת הברונזה הקדומה 2.
תולדות המחקר
תל תאו התגלה על ידי מפקח רשות העתיקות, יוסי סטפנסקי, במהלך עבודות להרחבת כביש 90 ראש פינה – קריית שמונה בשנים 1985–1986. חפירות ההצלה באתר נערכו במשך שבעה חודשים בניהול הארכאולוג עמנואל אייזנברג. חלק מהכביש הישן פורק, ונסלל מעקף זמני מערבית לתל, על מנת לאפשר את חפירות ההצלה. שטח החפירות השתרע על פני 625 מ"ר. שטח חפירות ההצלה הורחב בעוד 500 מ' דרומה לכיוון צומת כח, בעקבות גילוי חרסים מהתקופה הכלקוליתית ותקופת הברונזה המוקדמת.
סקירה כללית של האזור
תל תאו נמצא בשוליים המערביים של עמק החולה, במצר צר בין המדרונות התלולים של הרי נפתלי במערב, לביצות החולה במזרח. שלוש מאות מטרים מצפון לתל נמצא עין תאו (עין בלטה), אחד המעיינות הגדולים בעמק החולה. ייתכן וזו הייתה הסיבה העיקרית לייסוד יישוב במקום זה. שפע מקורות המים באזור, המשקעים הרבים והטמפרטורות המתונות, בצירוף יער אלונים קדום על מורדות הרי נפתלי, היוו כר גידול שופע לבעלי חיים ותנאים טובים לחקלאות.
חפירות ארכאולוגיות
תחילת החפירה בארבעה ריבועי חפירה בגודל 5X5 מטרים כל אחד, שמוקמו בטור מכיוון דרום לכיוון צפון. בהמשך הורחב שטח החפירות לכיוון מערב. שטח החפירה בתל גדול מאוד, אך כמו באתרים רבים אחרים, הולך ומצטמצם ככל שיורדים כלפי מטה. השכבות התחתונות בתל נחפרו בשטח מצומצם. תל תאו מאופיין מצד אחד על ידי שכבות ארכיטקטוניות, שניתן בקלות יחסית להבדיל ביניהן, ומצד שני השרידים התרבותיים שנמצאו שם הם מעטים ביחס לאתרים פרה-היסטוריים אחרים.
תיאור כללי של מבנה השכבות 13–1
השכבות בתל תאו מחולקות ל 4 תקופות פרה-היסטוריות עיקריות:
ממצאי חרס ייחודיים
ממצאי החפירות באתר מלמדים על טכנולוגיות שונות שהשתמשו בהן במהלך התקופות לצורך יצירת כלי חרס ועיטוריהם. באתר נמצאו חרסים מתקופת הברונזה הקדומה ב (שכבה 3) ביניהם: חרסים, קערות ללא שפה וקערות בהן השפה נכנסת פנימה. נמצאו גם חביות, סירי בישול, צנצנות אחסון, צנצנות קטנות וקנקנים.
באתר נמצאו חרסים מתקופת הברונזה הקדומה א (שכבות 4 ו-5), שהנפוצים שבהם הם הכלים האפורים. נמצאו קערות עמוקות וקערות שטוחות, רובן עוטרו בתבליטים. נמצאו קערות מזווה, בעלות שוליים מופנים החוצה, וקערות עם שפה פשוקה. צלחות שנמצאו, היו בעלות שפה פשוקה אף הן, והגביעים בעלי ידית מעוקלת. הקדרות היו עם דופן שהתעקלה מעט בסופה.
נמצאו גם כדים חסרי צוואר ולהם שלושה סוגים: בעת החפירות נמצאו על פני השטח גם אבני טחינה, אבן משחזת, אבן שלוטשה ושברי קערות. ממצאי חרסים מהתקופה הכלקוליתית (שכבות 6 ו-7) הגיעו משני מקורות גאוגרפיים:
כלי החולה: קערות חמר המעוטרות בשלושה שלבים: בשלב הראשון, כשהחומר עוד רך, חרטו את העיטור. בשלב השני, כשהחומר התקשה, צבעו אותו בצבע הרצוי. בשלב השלישי, אחרי הצריפה בתנור, עברו על החריטות בגיר לבן להדגשה.
לכלים המעוצבים היו מספר דפוסים אופייניים: קווים אופקיים ישרים או גליים, מקבץ של חיתוכים אלכסוניים זהים, עיצוב מנומר ודפוסים משולשים.
המקור השני לכלי החרס באתר הם כלי הגולן: הקערות יוצרו מחומר בזלתי אדום והמשטחים בצבע אפור חום.
כמו כן, בעת החפירות נמצאו ממצאים נוספים על פני השטח מהתקופה הכלקוליתית. ביניהם: אבני שחיקה לעיבוד מזון, קערות בזלת, ומעמדים לקערות. מרבית החרסים מהתקופה הנאוליתית (שכבות 8, 9 ו-10) יוצרו בעבודת יד מחומר בהיר עם אחוז קטן של חרסית כהה. צורות הכלים פשוטות: צורת V, חצי עיגול או עם צוואר דק. שפת הכלי פשוטה. עיטורי הכלים בתקופה הנאוליתית התבצעו באמצעות חריטה (כנראה בעזרת צדף).
ממצאים אנושיים
באתר נמצאו שרידי קבורה אנושיים, שמלמדים אותנו על מנהגי הקבורה שהיו נהוגים בתקופות השונות. נמצאו שלדים שלמים קבורים מתקופות הברונזה הראשונה והשנייה (שכבות 3–5) ומהתקופה הכלקוליתית (שכבות 6–7). נמצאו מספר קנקנים ובהם שרידים של שלדי ילדים ותינוקות מהתקופה הנאוליתית (שכבות 8–10). מהתקופה הניאולותית הפרה-קרמית (שכבות 11–13) נמצאו מספר עצמות אנושיות בודדות, כך שלא ניתן להסיק על מנהגי הקבורה באותה עת.
עצמות בעלי חיים
מתקופת הברונזה הקדומה 2 ועד לתקופה הכלקוליתית נמצאו בעיקר עצמות בעלי חיים מבויתים, ביניהן עז, כבשים ובקר. לעומת זאת, רוב העצמות מהשכבות הקדומות יותר, הנאוליתית הקרמית והקדם-קרמית שייכות לחיות בר. כלומר, תזונת התושבים התבססה על ציד ולא על בעלי חיים מבויתים.
חפירת ההצלה משנת 2007
בשנת 2007 נערכה במקום חפירת הצלה על ידי אמאני אבו חמיד, מטעם רשות העתיקות, לקראת הרחבת כביש 90 על שוליו המזרחיים של התל בשולי האתר. בחפירה זו נפתחו שני ריבועים בגודל של 2×2 מ' ו-5×5 מ' ואותרו בה שלוש שכבות:
יחסי ניו זילנד–קובה
יחסי ניו זילנד–קובה הם יחסי החוץ בין קובה לבין ניו זילנד.
סקירה כללית
היחסים הדיפלומטיים בין שתי המדינות כוננו באופן רשמי במרץ 1999. בנוגע ליחסים עם ניו זילנד, שגריר קובה חוסה לואיס רובאינה גרסיה אמר כי למדינתו יש "הערצה למדיניות החוץ העצמאית של ניו זילנד". במרץ 2019 חגגו שתי המדינות 20 שנות יחסים דיפלומטיים.
גוגל תצוגת רחוב
גוגל תצוגת רחוב (באנגלית: Google Street View) הוא שירות של חברת גוגל המוגש כחלק מגוגל מפות ו-Google Earth, המאפשר לצפות בתמונות פנורמיות ממיקומים רבים ברחובות ערים רבות בעולם. השירות מאפשר למשתמש "לשוטט", באופן וירטואלי, ברחובות הערים ולהביט לכל כיוון, כאילו הוא עצמו צועד ברחוב.
היסטוריה
[[קובץ:Google Street View coverage.svg|300px|שמאל|ממוזער|מפת הפרויקט "גוגל תצוגת רחוב", נכון לנתוני אפריל 2017
]] השירות הושק לראשונה ב-25 במאי 2007. ניתן לצפות ב"כיסוי הגאוגרפי" של השירות על ידי כניסה ל"Google Earth'" או "גוגל מפות", ואז, הזזת סמן בצורת איש קטן בצבע כתום שנמצא בפינת היישום והחזקתו, ללא עזיבת העכבר, על האזור לגביו מעוניינים לראות את הכיסוי. לאחר כמה שניות, מופיע "שקף" כחול המתאר את כל המרחב שבו יש כיסוי לשירות.
יצירת מאגר התמונות מתבצעת על ידי כלי רכב הנוסעים ברחובות הערים כשהם מאובזרים במצלמה פנורמית המצלמת תמונות ב-360 מעלות. את התמונות מחברים יחד ומעלים לאתר, וכך מאפשרים לצופה להביט לכל כיוון בו יחפוץ.
בשנת 2014 יצאה אפשרות ל-Street View המאפשרת לראות את הצילומים במציאות מדומה.
על פי מפות הכיסוי של השירות בישראל, נכון לנובמבר 2013, יש לגוגל, ככל הנראה, את מפת הפריסה המעודכנת של כל ה"נקודות החמות" של רשתות ה-Wi-Fi בישראל, בהיבטי מיקום ושמות הרשתות, לכל הפחות. נתונים אלה מאפשרים לחברה לתת שירותי מיקום למשתמשיה בדיוק של מטרים בודדים על ידי "הצלבת" נתוני קליטת "ג'י פי אס", "רשתות הסלולר" ו"רשתות הוויי פיי" באופן רצוף וניהול וטיוב רצופים של כל המידע הזה, כל הזמן.
ערים ואתרים בישראל
בספטמבר 2011 החלה גוגל לצלם רחובות בישראל והודיעה כי תצלם רק במרחבים ציבוריים, תטשטש פרצופים ולוחיות זיהוי. באפריל 2012 עלה לראשונה השירות שהוצגו בו רחובות תל אביב, ירושלים וחיפה. אחר כך הוצגו בהדרגה גם ערים ואתרים נוספים ברחבי ישראל. ובהם אוניברסיטת בן-גוריון, אוניברסיטת בר-אילן, מוזיאון ישראל, המרכז למורשת הצ'רקסית בכפר כמא, הספארי ברמת גן, גן החיות התנ"כי ועוד. עד לנובמבר 2013, כמעט כל המרחב הבנוי בישראל צולם והפך לזמין לחיפוש וצפייה באמצעות השירות.
גוגל דואגת לעדכן את צילומי הערים לאורך השנים ומפרסמת את לוח הנסיעות של הרכב באתר תצוגת רחוב.
מסיבות ביטחוניות הושמטו אזורים מרכזיים בתוך שטחי הצילום, בהם גם אזור הקריה ובסיסי צבא נוספים. בשנים האחרונות נצפו מכוניות צילום של גוגל גם מעבר לקו הירוק; בין היתר ביישובים אלקנה, אריאל, שערי תקווה ואורנית.
בינואר 2016 החלה חברת גוגל להציג גם את שביל ישראל.
בספטמבר 2022 החלה גוגל לצלם מחדש בישראל. בין היישובים כוללים את: אילת, אשדוד, אשקלון, באר שבע, דימונה, חדרה, חיפה, ירושלים וערים רבות נוספות.
ביקורת
לצד הביקורת החיובית שעוררה היוזמה של גוגל, הושמעו טענות בגין הפרת פרטיות המצולמים, איסוף מידע אודות אנשים (גוגל אף הודתה בכך), וצילום ללא אישור. בשל העובדה שהתמונות מצולמות באופן אוטומטי בכל מקום בו ניידת הצילום עוברת, קיימות בשירות תמונות ייחודיות רבות, שזכו לתשומת לב ציבורית, ביניהן תמונות טופלס, עירום, ואף יחסי מין. במקרים מסוימים, גוגל אף חויבה לפצות את המצולמים.
מעבר לכך, צילומים מתוכננים של השירות חוללו סערה עקב מיקומם הבעייתי, בין אם עקב צילום מבני ביטחון מסווגים, ובין אם מדובר במקומות שלא נהוג לצלמם כלל, דוגמת חוף הנודיסטים הולובר, שצולם לכל אורכו, על שלל מתרחציו העירומים. בעקבות דיונים אלו, במדינות מסוימות הצילומים אכן בוטלו, בין אם בעקבות החלטת החברה או בעקבות החלטת המדינה.
Haima 7
Haima 7 הוא SUV המוגדר כקרוסאובר קומפקטי מתוצרת יצרנית הרכב הסינית Haima Automobile (שם רשמי: "FAW Haima Automobile Co., Ltd"), חברת בת של קונצרן הרכב FAW Group  אשר מיוצר משנת 2010 ועד היום בסין.
ג'סטין סקיי
ג'סטין אינדירה סקיירס (באנגלית: Justine Indira Skyers; נולדה ב-24 באוגוסט 1995), הידועה באופן מקצועי בשם ג'סטין סקיי, היא זמרת אמריקאית. סקיי, שזכתה להצלחה הראשונית שלה במטאמבלר, ביססה את הקריירה המוזיקלית שלה וחתמה על חוזה הקלטות עם אטלנטיק רקורדס בגיל 19.
ביוגרפיה
סקיי נולדה ב-24 באוגוסט 1995 בפורט גרין, ברוקלין, ניו יורק, להורים ג'מייקנים. אמה, נובה פרי, עורכת דין בתחום הבידור, היא ממוצא אפרו-ג'מייקני והודו - ג'מייקני ואביה כריסטופר סקיירס, סמנכ"ל סחר תאגידי, הוא אפרו-ג'מייקני. סבה הוא הפוליטיקאי נ. ניק פרי, שגריר ארצות הברית בג'מייקה.
קריירה
סקיי החלה את קריירת השירה המקצועית שלה כאשר ביצעה שירים המתאימים לספר "Rules To Rock By". היא ידועה בכך שעשתה קאבר לשיר Headlines של דרייק, וזכתה ליותר משני מיליון צפיות ביוטיוב. בשנת 2012, סקאי הוציאה את המיקסטייפ הראשון שלה, Skye High. בעקבות ההצלחה של Skye High, EP הבכורה שלה בן שבעה רצועות, Everyday Living, עזר לה להשיג הסכם עם חברת התקליטים Atlantic Records ב-2013. השיר שלה "Hard Work" נחת ב <i id="mwLw">-106 & Park</i> Top 10 של BET. היא הוציאה את האלבום Emotionally Unavailable ב-2015. זמן לא רב לאחר מכן יצא השיר שלה "Collide", בהפקת DJ Mustard ובהשתתפות הראפר Tyga.
באוקטובר 2015 היא הופיעה ב-TIDAL10X20, אירוע שנוצר על ידי ג'יי-זי, ובמופע של טומי הילפיגר בברזיל. Skye לא הוגבלה למוזיקה, והופיעה בפרק האחרון של House of DVF ככוכב אורח.
ב-2016 היא עזבה את אטלנטיק וחתמה ב-Roc Nation וב - Republic Records. בדצמבר 2016, סקאי הוציאה את ה-EP שלה 8 אונקיות, לביקורות חיוביות.
אלבום הבכורה שלה Ultraviolet יצא ב-18 בינואר 2018. האלבום כלל את הסינגלים "U Don't Know" (בהשתתפות Wizkid), "Back for More" (בהשתתפות ג'רמיה ), ו"אל תחשוב על זה". הקליפ של "אל תחשוב על זה" שיצא באותו יום עם ההזמנה המוקדמת, ב-8 בדצמבר, והשיר "אהבה טובה" הפך זמין עם ההזמנה המוקדמת של האלבום. האלבום הגיע למקום ה-16 במצעד מכירות אלבומי R&B.
חיים אישיים
ב-19 בנובמבר 2018, סקאי ערכה ראיון ל - The Breakfast Club בו היא דיברה על חוויה של אלימות במשפחה. ב-12 בפברואר 2019, Skye זיהתה את הראפר Sheck Wes כמתעלל בטוויטר, ושיתפה סרטון שלו מטפס על גדר בביתה. כאשר הוא עצמו מכחיש את ההאשמות.
בשנת 2019, סקיי יצאה עם הראפר גולדלינק.
דבי רבי עקיבא ודבי רבי ישמעאל
דבי רבי ישמעאל ודבי רבי עקיבא הם כינויים לשני בתי מדרש מתקופת התנאים אשר, על פי הגישה הרווחת במחקר התלמוד, ייצגו שתי אסכולות מדרשיות, ולהם מיוחסים חיבורי מדרשי ההלכה. בין שתי האסכולות יש הבדלים שונים, הן במתודולוגיה המדרשית, הן בשמות החכמים שפעלו בבתי המדרש, והן בלשון וסגנון הדרשות.
הבאת ההבדלים במקורות חז"ל
חלוקה זו המוצגת בגמרא מבססת את ההבדלים העיקריים בן בתי המדרש על המתודולוגיות המדרשיות. בנוסף, חלוקה זו מציינת שההבדלים המשתקפים אצל רבי עקיבא ורבי ישמעאל, מקורם כבר בדור שמעליהם, אצל רבותיהם, נחום איש גמזו ורבי נחוניא בן הקנה. בתלמודים מובאות מספר מימרות נוספות המתארות את דרכי הלימוד של רבי עקיבא .
ההבדלים המתודולוגיים בין בתי המדרש
בין בתי המדרש יש הבדלים רבים בשיטות בהם הם דורשים את הפסוקים. עם זאת, במקרים רבים המחלוקת נסובה רק סביב צורת המדרש, ואילו המסקנא ההלכתית זהה בין בתי המדרש.
דיברה תורה כלשון בני אדם
לדעת רבי עקיבא, לכל מילה בתורה יש משמעות, ואם מילה מופיעה בצורה יותר נרחבת מהמינימום הנדרש בשביל משמעותה, לייתור יש משמעות הלכתית. לעומת זאת, לדעת רבי ישמעאל "דיברה תורה כלשון בני אדם", וכשם שבני אדם משתמשים לעיתים בלשונות נרחבות לשם סגנון יפה, כך התורה. כך למשל, כאשר נאמר בתורה "איש איש", או "הכרת תכרת", לדעת רבי עקיבא יש ללמוד הלכה נוספת מהכפילות, ואילו לדעת רבי ישמעאל זהו סגנון דיבור רגיל, וצריך ללמוד רק את תוכן הדברים. וכך הובאה מחלוקתם בצורה ישירה בירושלמי: {{ציטוטון|"המול ימול"{{ביאור|בפסוק נאמר {{ציטוטון|הִמּוֹל יִמּוֹל יְלִיד בֵּיתְךָ וּמִקְנַת כַּסְפֶּךָ וְהָיְתָה בְרִיתִי בִּבְשַׂרְכֶם לִבְרִית עוֹלָם.}}. המילה "הִמול" לכאורה מיותרת, כיוון שהיה אפשר להבין את הפסוק גם אם היה כתוב {{ציטוטון|יִמּוֹל יְלִיד בֵּיתְךָ...}} ועל כך באה הדרשה להלן ומסבירה.}}. – {{מונחון|מיכן|מכאן}} לשתי מילות. אחת למילה ואחת לפריעה, אחת למילה ואחת לציצים. {{מונחון|עד כדון|עד כאן}} כרבי עקיבה {{מונחון|דו אמר|שאמר}} לשונות ריבויין הן, כרבי ישמעאל {{מונחון|דו אמר|שאמר}} לשונות כפולות הן התורה דברה ריבתה כדרכה: "הלוך הלכת", "נכסף נכספת", "גנב גנבת". {{מונחון|מנן ליה?|מהיכן רבי ישמעאל לומד את שתי המילות?}} אמר רבי יודה בן פזי: "אז אמרה חתן דמים למולות"{{ביאור|המילה "מולות" היא בלשון רבים, וכך לומד רבי ישמעאל שיש שתי מילות}}{{הערה|{{ירושלמי|שבת|יט|ב}}, ובמקבילה {{ירושלמי|יבמות|ח|א}}}}{{הערה|רד"צ הופמן, מסילות לתורת התנאים, 9; י.נ. אפשטיין, מבואות לספרות התנאים, 521-522}}
דוגמה נוספת היא המחלוקת סביב המילה "ובת" שמופיעה בפסוק {{ציטוטון|וּבַת אִישׁ כֹּהֵן כִּי תֵחֵל לִזְנוֹת אֶת אָבִיהָ הִיא מְחַלֶּלֶת בָּאֵשׁ תִּשָּׂרֵף}},{{הערה|{{תנ"ך|ויקרא|כא|ט}}}} דין שלדעת רבי ישמעאל חל רק על ארוסה, ולדעת רבי עקיבא חל גם על בת כהן נשואה. וכך מופיע בברייתא {{ציטוטון|רבי עקיבא אומר: אחת ארוסה ואחת נשואה יצאת לשריפה. {{מונחון|יכול אפילו פנויה?|האם נלמד על ידי מדרש שגם בת כהן פנויה (רווקה) נהרגת כאשר היא מזנה}} נאמר {{מונחון|כאן|בפסוק על בת כהן המזנה}} "אביה" ונאמר {{מונחון|להלן|בפסוק לעניין מעליל על אשתו שהיא זינתה}} "אביה" מה להלן {{מונחון|זנות עם זיקת הבעל|הזנות שעליה מדובר היא כאשר האישה קשורה לבעל, ולא כאשר היא רווקה}} אף כאן זנות עם זיקת הבעל. אמר לו רבי ישמעאל: אי מה להלן נערה והיא ארוסה, אף כאן נערה והיא ארוסה?{{ביאור|רבי ישמעאל שואל מדוע לא נאמר שכמו שבפסוק על המעליל על אשתו מדובר על ארוסה ולא על נשואה, כך גם הדין של שריפת בת כהן שזינתה יחול רק על ארוסה.}} אמר לו רבי עקיבא: ישמעאל אחי {ויקרא כא-ט} "בת" "ובת" אני דורש.{{ביאור|בפסוק נאמר "ובת איש כהן". ויכלו לכתוב "בת איש כהן". מהייתור של האות "ו" לומר רבי עקיבא שלא רק על ארוסה חל הדין, אלא מתווסף עליה עוד מישהו, וזו הנשואה.}} אמר לו (רבי ישמעאל) וכי מפני שאתה דורש בת ובת, נוציא זו לשריפה?}}{{הערה|{{בבלי|סנהדרין|נא|ב}}}}
מחלוקת זו נחשבת במחקר התלמוד למחלוקת היסודית שבין רבי ישמעאל לרבי עקיבא, ומקובל להצמיד אליה מחלוקת דומה, שרבי ישמעאל מעדיף ללמוד במידות הגיוניות ואילו רבי עקיבא נצמד לטקסט, מדקדק בו, ולומד את ההלכה מהכתוב במקום בו היא מוזכרת.{{הערה|מירה בלברג, פתח לספרות חז"ל, עמוד 103; אייזיק הירש וויס, הקדמה למכילתא דרבי ישמעאל עם פירוש מידות סופרים, עמוד X{{כ}} (10)}}
דרישה של כפילויות בתורה
פרשיות שונות בתורה מופיעות יותר מפעם אחת, בשינויים שונים. כך למשל פרשיית "אשם גזילות" מופיעה הן בספר ויקרא, בפרשת צו, והן בספר במדבר, בפרשת נשא. בפרשת צו מובאים הדינים הכללים של הגוזל, ובפרשת נשא מובא הדין של הגוזל ממי שאין לו יורש (גר). לדעת רבי ישמעאל, הפרשה נכתבה פעמיים רק בשביל החידוש הזה, דינו של הגר, ורק את הקטע הזה יש לדרוש. לעומתו, לדעת רבי עקיבא יש לדרוש כל מילה בשתי הפרשות. וכך מופיע בספרי על פרשיה זו }} לדעת יעקב נחום אפשטיין,
רשות – חובה
פסוקים רבים בתורה מתארים מקרה והתייחסות הלכתית אליו. לדעת רבי עקיבא, המקרה המתואר בפסוק משקף חובה הלכתית, ואילו לדעת רבי ישמעאל - לא בהכרח. כך לדוגמה מובא בגמרא במסכת סוטה: מחלוקת דומה קיימת סביב המילה "אם", שלדעת רבי עקיבא משמשת לתיאור מצב רצוי, ולדעת רבי ישמעאל מתארת מצב אפשרי. מחלוקת זו, בשונה מרוב המחלוקות בדרכי המדרש, גוררת אחריה גם מחלוקת הלכתית.
החכמים הפועלים
בין בתי המדרש יש הבדלים בחכמים שפעלו בהם. יש חכמים שמופיעים רק בבית מדרש אחד, יש חכמים שמופיעים בצורה נרחבת בבית מדרש אחד ובצורה פחותה בבית מדרש אחר, ויש חכמים המופיעים בשני בתי המדרש, אולם הכינויים שלהם בשני בתי המדרש שונים. רבי שמעון בר יוחאי, רבי יהודה בר אילעאי, רבי יוסי, רבי מאיר. רבי נתן, רבי יונתן, רבי יאשיה.
לשונות ייחודיים
במדרשי ההלכה יש שימוש נרחב בטרמינולוגיה. רוב המונחים זהים בשני בתי המדרש, אולם ישנם מונחים שלשון ההצגה שלהם שונה בין בתי המדרש. היינו שהמונח קיים בשני בתי המדרש, אולם הלשון שלו משתנה. כך למשל בהצגת פירוש אלטרנטיבי, בדבי רבי ישמעאל ישתמשו בלשון "אתה אומר א. או אינו אלא ב?" ואילו בדבי רבי עקיבא ישתמשו בלשון "א. יכול ב?"
חלוקת מדרשי ההלכה לבתי המדרש
על פי הגישה הרווחת במחקר, מדרשי ההלכה מתחלקים בין בתי המדרש, כך שכל קובץ ממדרשי ההלכה שנמצא בידינו נכתב על ידי קבוצת חכמים מאחד מבתי המדרש, ובהתאמה, דרך הלימוד והסגנון שלו יהיו בסגנון של אותו בית מדרש. משמעות חלוקה זאת היא שהמדרשים האנונימיים שבאותו קובץ, נאמרו על ידי חכמים מאותו בית מדרש. עם זאת, לעיתים מביא קובץ מדרשי מבית מדרש אחד, מדרש עם שם אומרו מבית המדרש השני.
מאז תחילת הדפוס, היה מוכר בעולם היהודי רק חיבור מדרשי אחד לכל חומש, בלי היצמדות לאחד מבתי המדרש: מכילתא דרבי ישמעאל לשמות, ספרא לויקרא, וספרי לבמדבר ודברים. בסוף המאה ה־19 החל להתגלות המדרש מכילתא דרבי שמעון בר יוחאי על ידי החוקרים אייזיק הירש וויס, מאיר איש שלום, שליקט קטעים מהמכילתא מתוך ספרי הראשונים שציטטו אותה, ישראל לוי שהראה כי ציטוטים מהמכילתא מופיעים גם במדרש הגדול,  ורד"צ הופמן, שאף הוציא לאור מהדורה של המכילתא על פי ציטוטים ממדרש הגדול, ועל פי מעט קטעי גניזה שהיו בידיו. מאז, ובעקבות התקדמות מחקר הגניזה, התגלו מדרשים נוספים לכל אחד מהחומשים.